Eyjatónleikar í Hörpu 2015 Laugardagskvöldið 24. janúar 2015 komu margir af okkar ástsælustu listamönnum fram og fluttu úrval af bestu dægurperlum Eyjanna í Elborgarsal Hörpu í sannkallaðri tónlistarveislu sem Bjarni Ólafur Guðmundsson skipulagði fjórða árið í röð . Flytjendurnir voru ekki af verri endanum ; Björgvin Halldórsson , Páll Óskar , Sigríður Beinteinstóttir , Bjartmar Guðlaugsson , Eyþór Ingi , Hreimur Örn , Kristján Gísla , Silja Elsabet , Sunna Guðlaugs , Alexander Jarl . Alma Rut og Óskar Einarsson ásamt meðlimum úr Gospelkór Reykjavíkur . Þorvaldur Bjarni Þorvaldsson ( hljómsveitarstjóri ) , Eiður Arnarsson ( bassi ) , Birgir Nielsen ( trommur ) , Jón Elfar Hafsteinsson ( gítar ) , Kjartan Valdemarsson ( hljómborð og harmonikka ) , Sigurður Flosason ( saxafón , flautur og slagverk ) og Kjartan Hákonarson ( trompet ) . Einnig Lúðrasveit Vestmannaeyja undir stjórn Jarls Sigurgeirssonar og hljómsveitin Logar . Ljósmyndir : Íris Guðmundsdóttir , ‎ Óskar Einarsson , Friðgeir Bergsteinsson og Alma Rut Minningatónleikar Ása í Bæ – 2014 Minningatónleikar Ása í Bæ – Ég þrái heimaslóð – voru haldnir í Eldborgarsal Hörpu 8. febrúar 2014 . Ég þrái heimaslóð Í tilefni af 100 ára fæðingarafmæli Ástgeirs Ólafssonar , Ása í Bæ , 27. febrúar 2014 , er blásið til sannkallaðrar gleði - og tónlistarveislu í Eldborgarsal Hörpu , 8. febrúar 2014 . Árið 2014 verða einnig 140 ár liðin frá fyrstu Þjóðátíð Vestmannaeyja . Við rifjum upp söguna og flytjum mörg af þekktustu lögunum sem við kennum við þessa stærstu og flottustu fjölskylduhátíð landsins og þá langstærstu í heiminum miðað við höfðatölu . Fjöldi listamanna kemur að þessum gleðitónleikum . Pálmi Gunnarsson , Guðrún Gunnars , Sigga Beinteins , Eyþór Ingi , Ingó , Kristján Gísla , Sólveig Unnur Ragnarsdóttir , Silja Elsabet Brynjarsdóttir , Sunna Guðlaugsdóttir , Alexander Jarl Þorsteinsson , Alma Rut og Ína Valgerður , ásamt Blítt og létt hópnum úr Eyjum og Lúðrasveit Vestmannaeyja . Hljómsveitin Heimaslóð mun sjá um undirleikinn og hana skipa Birgir Nielsen Þórsson , Eiður Arnarsson , Jón Elvar Hafsteinsson , Matti Kallio , Sigurður Flosason , Kjartan Hákonarson og hljómsveitarstjórinn Þórir Úlfarsson .